Ekonomiese streek Noord-Kaukasus

Die ekonomiese streek Noord-Kaukasus (Russies: Се́веро-Кавка́зский экономи́ческий райо́н, Sewero-Kafkazski ekonomitsjeski rajon) is een van 12 ekonomiese streke van Rusland. Dit loop afwaarts in ’n noordelike rigting van die hoofreeks van die Kaukasusgebergte tot ’n gelyk vlak en is ryk aan olie, gas en steenkool.

Die streek is 355 100 km2 groot en die bevolking is 19 miljoen volgens die 2002-sensus. Sowat 56 persent van die mense woon in die stede. Die gemiddelde bevolkingsdigtheid is 53/km2. Die grootste stede is Krasnodar, Rostof aan die Don, Grozni, Wladikafkaz en Noworossiisk. Sotsji is ’n gewilde oord.

Die belangrikste produkte van die streek is plaasmasjinerie, steenkool, petroleum en natuurlike gas. Die Koeban-rivierstreek, ’n vrugbare swartgrondgebied, verskaf ’n groot deel van Rusland se graan. Ook suikerbeet, tabak, rys en sonneblomme word geplant en daar word met beeste geboer. Ander riviere sluit in die Don, Koema en Terek, en die Wolga-Don-kanaal is ’n belangrike vervoerroete.

 Deelgebiede 
Die volgende deelgebiede val in die streek:
 25px|border Adigea
 25px|border Dagestan
 25px|border Ingoesjetië
 25px|border Kabardino-Balkarië
 25px|border Karatsjai-Tsjerkessië
 25px|border Krasnodar-krai
 25px|border Noord-Ossetië-Alanië
 25px|border Rostof-oblast
 25px|border Stawropol-krai
 25px|border Tsjetsjnië

 Verwysings 

 15px Hierdie artikel is vertaal uit die Engelse Wikipedia

Noord-Kaukasus